**ОБРАЗЛОЖЕЊЕ**

**ОДЛУКЕ О ИЗРАДИ ПРВИХ ИЗМЕНА И ДОПУНА ПЛАНА ПЛАНА ДЕТАЉНЕ РЕГУЛАЦИЈЕ ДЕПОНИЈЕ ОТПАДА "БУБАЊ" НА ТЕРИТОРИЈИ ГРАДА НИША - парцијалне измене**

Измене и допуне Плана се израђују на основу Програма развоја Града Ниша за 2019. годину ("Службени лист Града Ниша", бр. 126/2018), поглавље „2.1. Студијска, урбанистичка и планска документација – уређење простора“.

Измене Плана се израђују за део подручја у обухвату Плана генералне регулације подручја Градске општине Палилула - прва фаза ("Службени лист Града Ниша", бр. 111/12, 90/15, 136/16 и 66/18), односно за подручје Плана детаљне регулације депоније отпада "Бубањ" на територији Града Ниша, донетог на седници Скупштина Града Ниша, на седници од 09.02.2015. године ("Службени лист Града Ниша", бр. 9/2015), а на основу иницијативе Главног урбанисте Града Ниша.

Изменама Плана се разрађује подручје од око 32,84 hа на територији Градске општине Палилула. Подручје измена Плана обухвата катастарске парцеле у оквиру Катастарске општине Ниш - Бубањ. Обухват планског подручја, које се налази у јужном делу Града Ниша, односно у јужном делу Градске општине Палилула, је: са севера - Ново гробље, са запада - насеље Паси Пољана, са југа - општина Дољевац, са истока - зелена површина са енклавама стамбених објеката.

Циљ израде Измена Плана је обезбеђивање услова за просторно уређење и изградњу свих планираних намена, у складу са наслеђеним постојећим стањем, сагледавањем промена на депонији у периоду од 2015-2019. године, програмима ЈКП "Медијана" и потребама Града Ниша.

Носилац израде Измена Плана је Градска управа града Ниша - Секретаријат за планирање и изградњу. Наручилац Измена Плана је Град Ниш (Инвеститор). Обрађивач Измена Плана је ЈП Завод за урбанизам Ниш.

Након доношења Одлуке о изради Измена Плана, Носилац израде Измена Плана организује рани јавни увид у трајању од 15 дана. Рани јавни увид оглашава се у средствима јавног информисања.

Нацрт Измена Плана излаже се на јавни увид у трајању од 30 дана у просторијама Градске управе града Ниша - Секретаријата за планирање и изградњу, а време и место одржавања јавног увида оглашава се у средствима јавног информисања. О излагању нацрта Измена Планана јавни увид стара се Носилац израде Измена Плана.

Рани јавни увид и јавни увид сумира Комисија за планове Града Ниша.

По обављеном јавном увиду, Комисија за планове сачињава извештај који садржи податке о извршеном јавном увиду, са свим примедбама и закључцима по свакој примедби, и исти доставља Обрађивачу Измена Плана.

Имајући у виду наведено, предлаже се доношење Одлуке о изради у Законом прописаној процедури, као и по процедури прописаној Статутом града Ниша и другим прописима.

**ЈП ЗАВОД ЗА УРБАНИЗАМ НИШ ГРАДСКА УПРАВА ГРАДА НИША**

 **Секретаријат за планирање и изградњу**

Директор, Секретар,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

мр Мирољуб Станковић, дипл.инж.арх. Игор Игић, дипл.инж.грађ.